pythainlp/thai_wikipedia_clean_20230101 huggingface dataset:
มีพิธีการอัญเชิญไฟพระฤกษ์ เมื่อวันที่ 7 พฤศจิกายน พ.ศ. 2561 โดยอัญเชิญมาจากกรุงเทพมหานคร ได้นำไฟพระฤกษ์อัญเชิญไว้บนรถบุษบกเพื่อนำไปยังอำเภอแม่ลาว และอำเภออื่น ๆ ทั่วจังหวัดเชียงราย ในส่วนของอำเภอพญาเม็งรายได้มีการจัดกิจกรรมวิ่งคบเพลิง เพื่อรณรงค์ประชาสัมพันธ์การแข่งขันกีฬาแห่งชาติครั้งที่ 46 และกีฬาคนพิการแห่งชาติ ครั้งที่ 36 ให้ประชาชนในอำเภอพญาเม็งรายได้รับรู้ความเคลื่อนไหวเกี่ยวกับการจัดการแข่งขันกีฬาแห่งชาติ ซึ่งจังหวัดเชียงรายได้เป็นเจ้าภาพในครั้งนี้ และได้ส่งมอบคบเพลิงให้กับตำบลหมู่บ้านต่าง ๆ ซึ่งจะให้ผู้นำชุมชนเป็นตัวแทนวิ่งในตำบลและหมู่บ้านของตนเอง และส่งมอบไปยังหมู่บ้านต่อไป รวมทั้งสิ้น 5 ตำบล 71 หมู่บ้าน โดยใช้เวลาการวิ่งทั้งสิ้น 10 วัน ก่อนที่จะอัญเชิญเพื่อใช้จุดในพิธีเปิดการแข่งขันกีฬาคนพิการแห่งชาติ
พิธีเปิดการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ เริ่มขึ้นเมื่อวันที่ 18 มกราคม พ.ศ. 2562 เวลา 18.20 นาฬิกา โดยมีการแสดงทั้งหมด 3 ชุด ได้แก่ การแสดงชุดแรกที่มีชื่อว่า แอ่วเจียงฮาย โดยได้มีการเตรียมฉากให้มีความเกี่ยวข้องกับขุนเขา อันมีน้ำแม่กกรินไหล ซึ่งเป็นน้ำแม่ที่สำคัญของชาวจังหวัดเชียงราย พร้อมประกอบด้วยเพลง ไปเตอะไปแอ่ว ขับร้องโดย คนึงพิมพ์ ธนพิชชากรณ์ นักร้องสาวชาวเชียงราย พร้อมกับแดนชัย รีอินทร์ ศิลปินล้านนา ต่อมาเป็นการแสดงชุดที่สองมีชื่อว่า ไตรภูมิ เป็นการบ่งบอกถึงเอกลักษณ์ของศิลปินทั้งสามคน อันได้แก่ ถวัลย์ ดัชนี, เฉลิมชัย โฆษิตพิพัฒน์ และพระมหาวุฒิชัย วชิรเมธี ประกอบไปด้วยภูมิที่หนึ่ง ธาตุทั้ง 4 ของโลก, ภูมิที่สอง การหลุดพ้น ประดุจภูมิเหนือน้ำ และภูมิที่สาม การเข้าถึงแก่นแท้ของสุข หลังจากนั้นได้นำขบวนนักกีฬาคนพิการจาก 77 จังหวัด เข้าสู่สนาม ต่อมาได้มีการนำธงชาติไทย, ธงการแข่งขันกีฬาคนพิการแห่งชาติ และธงประจำจังหวัดเชียงราย ชักขึ้นสู่ยอดเสา พร้อมกับการกล่าวรายงานวัตถุประสงค์ มีการจุดไฟคบเพลิงโดย สุจิรัตน์ ปุกคำ แล้วเริ่มการแสดงชุดที่สี่มีชื่อว่า แก้วกัลยา เพื่อเป็นการสำนึกในพระมหากรุณาธิคุณของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทรงมีต่อพสกนิกรชาวไทยที่เป็นผู้พิการ โดยที่พระองค์ได้พระราชทางให้ดอกแก้วกัลยา ให้เป็นสัญลักษณ์ของคนพิการ เป็นอันเสร็จพิธีการเปิดการแข่งขัน
พิธีปิดการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ เริ่มขึ้นเมื่อวันที่ 22 มกราคม พ.ศ. 2562 เวลา 18.25 นาฬิกา โดยมีการแสดงทั้งหมด 3 ชุด รวมการแสดงของเจ้าภาพการแข่งขันกีฬาคนพิการแห่งชาติ ครั้งที่ 37 โดยการแสดงชุดแรกมีชื่อว่า ผืนผ้าใบแห่งชีวิต ซึ่งเป็นการแสดงโดยนักศึกษาจากมหาวิทยาลัยราชภัฎเชียงราย โดยแสดงท่าทางประกอบเพลงผืนผ้าใบแห่งชีวิต ซึ่งเป็นเพลงประจำการแข่งขันกีฬาแห่งชาติ ครั้งที่ 46 และกีฬาคนพิการแห่งชาติ ครั้งที่ 36 ต่อมาได้มีการเชิญธงชาติไทย, ธงประจำการแข่งขันกีฬาคนพิการแห่งชาติ ครั้งที่ 36, ธงประจำจังหวัดเชียงราย และธงการแข่งขันกีฬาคนพิการแห่งชาติ เข้าสู่ภายในสนาม ก่อนที่จะเป็นขบวนนักกีฬาจาก 77 จังหวัดเข้าสู่สนาม เสร็จแล้วได้มีการชักธงชาติลงสู่ยอดเสา ผู้ว่าการกีฬาแห่งประเทศไทย และผู้ว่าราชการจังหวัดเชียงรายกล่าวรายงานต่อประธานในพิธี มีการชักธงการแข่งขันกีฬาคนพิการแห่งชาติ และธงประจำจังหวัดเชียงรายลงสู่ยอดเสา จากนั้นเป็นการมอบธงการแข่งขันกีฬาคนพิการแห่งชาติให้กับเจ้าภาพครั้งต่อไป พร้อมกับการแสดงจากเจ้าภาพมีชื่อว่า ออนซอนสี่เผ่าไทศรีสะเกษ เป็นการแสดงของชนเผ่าสี่ชนเผ่าที่มีอิทธิผลต่อจังหวัดศรีสะเกษ ได้แก่ ชาวเขมร, ชาวส่วย หรือกุย, ชาวลาว และชาวเญอไนศรีสะเกษ การแสดงชุดที่สามมีชื่อว่า ประทีบแห่งมิตรภาพและความภาคภูมิใจ แสดงโดยนักเรียนโรงเรียนองค์การบริหารส่วนจังหวัดเชียงราย จำนวน 30 คน ซึ่งเป็นการแสดงชุดสุดท้ายก่อนที่จะที่ดับไฟในกระถางคบเพลิง
มีการแข่งขันในกีฬาคนพิการแห่งชาติ ครั้งที่ 36 ทั้งหมด 17 ชนิดกีฬา ดังนี้:
สัญลักษณ์น้ำกกเกมส์นั้นออกแบบโดย อุทัย จุฬาเพชร แก้ไขให้สมบูรณ์โดย เฉลิมชัย โฆษิตพิพัฒน์ โดยสัญลักษณ์สื่อถึงความภูมิใจที่ได้เป็นเจ้าภาพ โดยเอาสถาปัตยกรรม 3 แห่งที่สำคัญในจังหวัดเชียงราย ได้แก่ วัดร่องขุ่น เป็นสีขาว ซึ่งเป็นสีที่เป็นเอกลักษณ์ของวัดร่องขุ่น สื่อความหมายถึงความวิจิตรบรรจงของการแข่งขัน, บ้านดำ เป็นสีดำ สื่อถึงปรัชญาของการแข่งขัน และยังเป็นสีเอกลักษณ์ของบ้านดำอีกด้วย ส่วนไร่เชิญตะวัน เป็นสีเหลือง สื่อถึงความมีสติ และความมีคุณธรรมในการแข่งขัน ทั้งหมดนี้เป็นสถานที่คนไทยทั้งประเทศรู้จักอย่างดี ทั้งนี้ มีการเพิ่มรถเข็นวีลแชร์ที่กำลังพุ่งไปข้างหน้า สื่อถึงชีวิตของคนพิการที่ต้องมานะบากบั่นในการแข่งขันกีฬา
มาสคอตประจำการแข่งขันกีฬาคนพิการแห่งชาติ ครั้งที่ 36 หรือ น้ำกกเกมส์ มีชื่อว่า แมงมันคำ ซึ่งเป็นชื่อเรียกของมดชนิดหนึ่งซึ่งทำหน้าที่เป็นมดราชินี ซึ่งถือว่าเป็นแมงที่ตัวเล็กแต่ไข่ของมันนั้นมีขนาดใหญ่ เปรียบได้กับความพยายามของผู้พิการที่ต้องต่อสู้ฝ่าฟันอุปสรรค
ไอเดียมาสคอต โดย จักรกริช ฉิมนอก และออกแบบ โดย พจวรรณ พันธ์จินดา ศิลปินเชียงราย
แยกกรุงเทพกรีฑา
แยกกรุงเทพกรีฑา  เป็นทางแยกหนึ่งในกรุงเทพมหานคร ตั้งอยู่ในพื้นที่แขวงหัวหมาก เขตบางกะปิ กรุงเทพมหานคร เป็นแยกที่เป็นจุดตัดกันระหว่าง ถนนกรุงเทพกรีฑา กับ ถนนศรีนครินทร์
ในอดีตแยกนี้เคยเป็นสามแยกไฟแดง (ก่อนตัดถนนหัวหมาก) จากนั้นจึงมาเป็นสี่แยกไฟแดง และ ในปัจจุบัน ได้เปลี่ยนเป็นทางแยกต่างระดับ โดยไม่มีสัญญาณไฟจราจรอีกแล้ว
ประเทศไทยใน พ.ศ. 2562
เหตุการณ์ที่เกิดขึ้นใน พ.ศ. 2562 (ค.ศ. 2019) ในประเทศไทย
ยุทธการที่มาดากัสการ์
ยุทธการเกาะมาดากัสการ์ เป็นการทัพของบริติชเพื่อเข้ายึดครองเกาะมาดากัสการ์ที่อยู่ภายใต้การควบคุมของฝรั่งเศสวิชีในช่วงสงครามโลกครั้งที่สอง การยึดครองเกาะโดยบริติชเพื่อขัดขวางไม่ให้กองทัพเรือจักรวรรดิญี่ปุ่นใช้เกาะมาดากัสการ์เป็นฐานทัพเรือและป้องกันไม่ให้เกิดความสูญเสียหรืออ่อนแอลงของสายการเดินเรือของฝ่ายสัมพันธมิตร เริ่มต้นด้วยปฏิบัติการไอรอนแคลด เข้ายึดครองท่าเรือเดียโก เซาเรซ(Diego Suarez) ใกล้กับทางตอนเหนือสุดของเกาะ เมื่อวันที่ 5 พฤษภาคม ค.ศ. 1942
ภายหลังจากการทัพครั้งนี้เพื่อคุ้มครองทั่วทั้งเกาะ ปฏิบัติการสายกระแสน้ำเจน(Operation Stream Line Jane) ได้เปิดฉากขึ้นเมื่อวันที่ 10 กันยายน ฝ่ายสัมพันธมิตรได้บุกทะลวงเข้าไปด้านในเพื่อเชื่อมต่อกับกองกำลังบนชายฝั่งและเข้ายึดครองเกาะไว้ได้แล้วในปลายเดือนตุลาคม การสู้รบได้ยุติลงและสงบศึก เมื่อวันที่ 6 พฤศจิกายน นี่เป็นครั้งแรกที่ปฏิบัติการขนาดใหญ่ที่ถูกใช้โดยฝ่ายสัมพันธมิตรในสงครามโลกครั้งที่สอง รวมทั้งกองทัพเรือ กองทัพบก และกองทัพอากาศ
แยกใต้ด่วนดินแดง
แยกใต้ด่วนดินแดง เป็นทางแยกหนึ่งในเขตพญาไท กรุงเทพมหานคร เป็นจุดตัดกันระหว่างถนนวิภาวดีรังสิตกับถนนดินแดง
ทั้งนี้ ยังมีผู้คนบางส่วนเชื่อว่า แยกนี้น่าจะเป็นแยกสามเหลี่ยมดินแดงแต่ดั้งเดิม เนื่องจากมองว่าลักษณะทางแยกที่คล้ายกับสามเหลี่ยมรูปใหญ่ แต่ในปัจจุบันแยกสามเหลี่ยมดินแดง นั้นเป็นชื่ออย่างเป็นทางการของจุดตัดระหว่างถนนราชวิถี ถนนดินแดง และถนนราชปรารภ
ทางแยกนี้ มีอุโมงค์ลอดใต้ทางแยกบนถนนดินแดง และมีทางพิเศษเฉลิมมหานครตัดผ่านด้านบนอุโมงค์ ซึ่งจะเชื่อมต่อกับทางยกระดับอุตราภิมุขบนถนนวิภาวดีรังสิต โดยหากเดินทางจากอนุสาวรีย์ชัยสมรภูมิบนถนนดินแดง และจะมุ่งหน้าไปถนนพระราม 9 จะต้องลงอุโมงค์เท่านั้น เนื่องจากหากไม่ลงอุโมงค์จะถูกบังคับให้เลี้ยวซ้ายเข้าสู่ถนนวิภาวดีรังสิต
แยกด่วนดินแดง
การทัพอิตาลี (สงครามโลกครั้งที่สอง)
ในด้านตะวันตก, ไม่มีความเสียหายในการทัพอื่นๆไปมากกว่าที่อิตาลีในแง่ของการเสียชีวิตหรือบาดเจ็บที่ได้รับโดยกองกำลังทหารราบของกองกำลังทั้งสองฝ่าย ในช่วงการสู้รบขนาดเล็กที่รุนแรงบริเวณรอบๆจุดที่แข็งแกร่งที่แนววินเทอร์, หัวหาดอานซิโอ และแนวกอทิก การทัพครั้งนี้ได้สิ้นสุดลงเมื่อกองทัพกลุ่มซีได้ยอมจำนนนโดยไม่มีเงื่อนไขกับฝ่ายสัมพันธมิตร เมื่อวันที่ 2 พฤษภาคม ค.ศ. 1945 หนึ่งสัปดาห์ก่อนตราสารยอมจำนนของเยอรมันอย่างเป็นทางการ รัฐอิสระของซานมารีโนและวาติกัน ทั้งสองรัฐได้ล้อมรอบดินแดนอิตาลี ยังได้รับความเสียหายในช่วงการทัพครั้งนี้
พรรคกสิกรไทย
พรรคกสิกรไทย (, ชื่อย่อ: พก.) พรรคการเมืองของไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการมือง พ.ศ. ๒๕๔๑ ในทะเบียนพรรคการเมืองเลขที่ ๔/๒๕๔๒ เมื่อวันที่ 10 กุมภาพันธ์ พ.ศ. 2542 มีนาย จำลอง ดำสิม อดีตเลขาธิการพรรคเกษตรกรไทย และนาย บุญเลิศ ดำสิม เป็นหัวหน้าพรรคและเลขาธิการพรรคคนแรก โดยทางพรรคกสิกรไทยนับเป็นพรรคการเมืองที่เก่าแก่ที่สุดในประเทศไทยเป็นอันดับที่ 4 ที่ยังคงดำเนินกิจกรรมทางการเมืองอยู่จนถึงปี 2563 ต่อจาก พรรคประชาธิปัตย์, พรรคประชากรไทย และ พรรคมหาชน
ซึ่งพรรคกสิกรไทยได้ส่งผู้สมัครลงรับเลือกตั้ง ส.ส. ตั้งแต่ พ.ศ. 2544 จนถึง พ.ศ. 2557 แต่ไม่เคยได้ ส.ส. แม้แต่ที่นั่งเดียวในสภาผู้แทนราษฎร แต่ในปี 2548 เคยมีอดีต ส.ส.ร่วมงานกับพรรคคือ ขจิตร ชัยนิคม อดีต ส.ส.อุดรธานี
ต่อมาในวันอาทิตย์ ที่ 1 ธันวาคม พ.ศ. 2561 พรรคกสิกรไทยได้จัดประชุมใหญ่ของพรรคครั้งที่ 1/2561 ที่ โรงแรมสีหราช จังหวัดอุตรดิตถ์ เพื่อเลือกกรรมการบริหารพรรคชุดใหม่ซึ่งที่ประชุมมีมติให้นาย จำลอง ดำสิม ยังคงเป็นหัวหน้าพรรคต่อไปและนาย ทรรศชล พงษ์ภควัต เป็นเลขาธิการพรรคคนใหม่
กระทั่งวันพุธที่ 13 กุมภาพันธ์ พ.ศ. 2562 นายจำลองซึ่งเป็นหัวหน้าพรรคได้ลาออกจากการเป็นสมาชิกพรรคและหัวหน้าพรรคโดยทางพรรคได้รับหนังสือลาออกเมื่อวันพุธที่ 20 กุมภาพันธ์ พ.ศ. 2562 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ
กระทั่งวันศุกร์ที่ 6 มีนาคม พ.ศ. 2563 พรรคกสิกรไทยได้สิ้นสภาพความเป็นพรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา ๑๔๑ วรรคสองเนื่องจากไม่สามารถดำเนินการตามมาตรา ๑๔๑ วรรคหนึ่ง (๓) และมาตรา ๑๔๑/๑ วรรคสี่ แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๑๓/๒๕๖๑ ได้ทันตามที่กำหนด
โดยก่อนหน้านั้นในวันเสาร์ที่ 5 ธันวาคม พ.ศ. 2562 อดีตกรรมการบริหารพรรคกสิกรไทยบางส่วนได้ก่อตั้งพรรคการเมืองใหม่ขึ้นมาในชื่อ พรรคสหประชารัฐ (Citizens Government Union Party) โดยมีนาย ทรรศชล พงษ์ภควัต อดีตเลขาธิการพรรคกสิกรไทยและนางสาว สมร ดีสมเลิศ อดีตกรรมการบริหารพรรคกสิกรไทยเป็นหัวหน้าพรรคและเลขาธิการพรรคสหประชารัฐคนแรก
มอฟฟ์แฟตต์ เบอร์ริส
ทอมัส มอฟฟ์แฟตต์ เบอร์ริส (22 กันยายน ค.ศ. 1919 – 4 มกราคม ค.ศ. 2019) เป็นนักธุรกิจและนักการเมืองชาวสหรัฐอเมริกันจากรัฐเซาท์แคโรไลนา ทอมัส มอฟฟ์แฟตต์ เบอร์ริสเกิดที่เมืองแอนเดอร์สัน รัฐเซาท์แคโรไลนา จบการศึกษาปริญญาตรีจากมหาวิทยาลัยเคมสัน เป็นสมาชิกสภาผู้แทนราษฎรของเซาท์แคโรไลนาสังกัดพรรครีพับริกลัน ตั้งแต่ปี ค.ศ. 1977 จนถึงปี ค.ศ. 1992
คอนราโด เวก้า
คอนราโด  เอ็ม. "โคราด" เวก้า (22 มิถุนายน ค.ศ. 1938 – 26 ธันวาคม ค.ศ. 2010) เป็นนักการเมืองและนักศึกษาศาสตร์ชาวอเมริกัน เกิดที่เมือง เซาท์เซ้นท์ปอนด์ รัฐมินนิโซตา จบการศึกษาปริญญาตรีที่มหาวิทยาลัยเซ้นท์โทมัส และเป็นอาจารย์สอนวิชาสังคมศึกษาที่โรงเรียนเลควิว ได้รับเลือกให้เป็นวุฒิสภาประจำรัฐมินนิโซตา ตั้งแต่ปี ค.ศ. 1977 จนถึงปี ค.ศ. 1985 สังกัดพรรคเดโมแครต
ฮาร์ดี วิลเลียมส์
ฮาร์ดี วิลเลียมส์ (14 ธันวาคม ค.ศ. 1931 – 7 มกราคม ค.ศ. 2010) เป็นนักการเมืองสหรัฐ รู้จักกันในฐานะเป็นวุฒิสภาประจำรัฐเพนซิลเวเนีย ฮาร์ดี วิลเลียมส์ ต้องเผชิญกับการถูกวิจารณ์ในช่วงคริสทศวรรษที่ 1980 จากการตอบคำถามเกี่ยวกับเรื่องของการคลัง ฮาร์ดี วิลเลียมส์เสียชีวิตเมื่อวันที่ 7 มกราคม ค.ศ. 2010 ที่บ้านของเคลียร์ลีในวินนีฟิลด์
ชลิต บุญสิงคาร
ชลิต บุญสิงคาร เกิดเมื่อวันที่ 3 กรกฎาคม ค.ศ. 1967 เป็นนักมวยสากลชาวไทย รุ่นไลท์ มิดเดินเวสท์ เคยเข้าร่วมการแข่งขันโอลิมปิกฤดูร้อน 1992 โดยรอบแรกชนะ ลูกา ฟรานกา แต่แพ้ให้กับออฮาน เดลิบัส
พอล ดีแมเนต
พอล ดีแมเนต (4 มิถุนายน ค.ศ. 1906 – 18 เมษายน ค.ศ. 1970) เป็นมนตรีแห่งรัฐแห่งประเทศโมนาโก โดยดำรงตำแหน่งตั้งแต่วันที่ 28 ธันวาคม ค.ศ. 1966 จนถึงวันที่ 1 เมษายน ค.ศ. 1969
คิม เบเนฟิลด์
คิม เอส. เบเนฟิลด์ เกิดที่เมืองรันดอฟ รัฐแอละบามา เป็นสมาชิกวุฒิสภารัฐแอละแบมา สังกัดพรรคเดโมแครต เป็นผู้แทนเขตที่ 13 ตั้งแต่ปี ค.ศ. 2006 ปัจจุบันสมรสกับ เดนนิส
วิลเลียม เอ. เบลล์
วิลเลียม เอ. เบลล์ (เกิดเมื่อวันที่ 1 มิถุนายน ค.ศ. 1949) เป็นนักการเมืองสหรัฐ โดยดำรงตำแหน่งผู้ว่าการเมืองเบอร์มิงแฮม รัฐแอละแบมา ตั้งแต่วันที่ 26 มกราคม ค.ศ. 2010 จนถึงวันที่ 27 พฤศจิกายน ค.ศ. 2017 โดยเป็นสมาชิกพรรคเดโมแครต
อีเลน บีช
อีเลน เอช. บีช (เกิดเมื่อวันที่ 16 มีนาคม ค.ศ. 1960) เป็นนักการเมืองชาวอเมริกัน เป็นสมาชิกสภาผู้แทนราษฎรรัฐแอละแบมา จังหวัดที่ 65 ตั้งแต่ปี ค.ศ. 2009 สังกัดพรรคเดโมแครต
ฟิล กรีโก
ฟิล เอ. กรีโก (เกิดเมื่อวันที่ 5 สิงหาคม ค.ศ. 1948) เป็นนักการเมืองสหรัฐและเป็นอดีตวุฒิสภารัฐนิวเม็กซิโก ตั้งแต่ปี ค.ศ. 1997 จนถึงเดือนมีนาคม ค.ศ. 2015
ซินเธีย นาวา
ซินเธีย แอล. นาวา เกิดเมื่อวันที่ 23 มิถุนายน ค.ศ. 1952 ที่รัฐนิวเม็กซิโก เป็นสมาชิกวุฒิสภารัฐนิวเม็กซิโกจากจังหวัดที่ 31 ตั้งแต่ปี ค.ศ. 1992 จนถึงปี ค.ศ. 2012 สังกัดพรรคเดโมแครต นอกจากนี้ซินเธียยังประกอบอาชีพเป็นนักศึกษาศาสตร์
ปีเตอร์ บัตเลอร์ (นักการเมือง)
ปีเตอร์ บัตเลอร์ (เกิดเมื่อวันที่ 10 มิถุนายน ค.ศ. 1951) เป็นนักการเมืองสังกัดพรรคอนุรักษนิยม เคยร่วมการเลือกตั้งทั่วไปในสหราชอาณาจักร ค.ศ. 1992 และได้เป็นสมาชิกสภาผู้แทนราษฎรจากเมืองนอร์ทอีสมิลตันเคนส์ ซึ่งดำรงตำแหน่งได้เพียง 1 สมัยเท่านั้น เพราะในการเลือกตั้งทั่วไปในสหราชอาณาจักร ค.ศ. 1990 บัตเลอร์แพ้ให้กับไบรอัน ไวท์ สังกัดพรรคแรงงาน เพียง 240 คะแนน
อาร์เธอร์ อีแวนส์ (นักการเมือง)
เฮนรี อาร์เธอร์ อีแวนส์ (24 กันยายน ค.ศ. 1898 – 25 กันยายน ค.ศ. 1958), รู้จักกันในชื่อ อาร์เธร์ อีแวนส์, เป็นนักการเมืองชาวอังกฤษ เคยแข่งขันในสภาเขตลอนดอน ค.ศ. 1922 สังกัดพรรคก้าวหน้า แต่ก็สอบตก จนกระทั่งได้เป็นสมาชิกสภาผู้แทนราษฎรพรรคเสรีนิยมแห่งชาติ ค.ศ. 1922 จนถึงปี ค.ศ. 1923 และเป็นสมาชิกสภาผู้แทนราษฎรพรรคอนุรักษนิยม ตั้งแต่ปี ค.ศ. 1924 จนถึงปี ค.ศ. 1929 และในปี ค.ศ. 1931 จนถึงปี ค.ศ. 1945
ฮารูโกะ อาริมูระ
ฮารูโกะ อาริมูระ เกิดเมื่อปี ค.ศ. 1970 เป็นนักการเมืองชาวญี่ปุ่นสังกัดพรรคเสรีประชาธิปไตย และเป็นสมาชิกราชมนตรีสภาในสภานิติบัญญัติแห่งชาติ
ซึ่งอาริมูระได้รับการเลือกตั้งครั้งแรกในปี ค.ศ. 2001
วินาศภัยฮินเดินบวร์ค
วินาศภัยฮินเดินบวร์ค เกิดขึ้นเมื่อ 6 พฤษภาคม ค.ศ. 1937 ในเมืองแมนเชสเตอร์ รัฐนิวเจอร์ซีย์ สหรัฐอเมริกา เมื่อเรือเหาะ เอลเซท 129 ฮินเดินบวร์ค ของเยอรมนี เกิดติดไฟขึ้นมาและถูกทำลายไประหว่างที่พยายามเชื่อมกับเสาจอดเพื่อลงจอดที่สถานีเรืออากาศเลคเฮิสต์ (Naval Air Station Lakehurst) ส่งผลให้มีผู้เสียชีวิต 35 คน (ผู้โดยสาร 13 คน ลูกเรือ 22 คน) จาก 97 คนบนเรือ (ผู้โดยสาร 36 คน และลูกเรือ 61 คน) และมีผู้เสียชีวิตบนพื้นดิน 1 คน
ภาพยนตร์ข่าว ภาพถ่าย และรายงานบันทึกวิทยุของผู้เห็นเหตุการณ์ เฮอร์เบิร์ต มอร์ริสัน (Herbert Morrison) ในเหตุการณ์วินาศภัยกลายเป็นหัวข้อข่าวที่ถูกออกอากาศในวันรุ่งขึ้น มีการตั้งสมมติฐานหลายประการในสาเหตุของประกายไฟและเชื้อเพลิงเริ่มต้นสำหรับเหตุไฟไหม้ที่ตามมา เหตุการณ์นี้ทำลายความเชื่อมั่นของประชาชนในเรือบินโดยสารขนาดยักษ์ และถือเป็นจุดสิ้นสุดอย่างฉับพลันของยุคเรือเหาะ
คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค
คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค  ประสูติเมื่อวันที่ 24 มิถุนายน ค.ศ. 1818 เป็นพระโอรสในคาร์ล ฟรีดริช แกรนด์ดยุกแห่งซัคเซิน-ไวมาร์-ไอเซอนัค กับแกรนด์ดัชเชสมาเรีย ปาวลอฟนา แห่งรัสเซีย (ค.ศ. 1786-1859) ทรงเป็นพระราชนัดดาใน จักรพรรดิพอลที่ 1 แห่งรัสเซีย ทั้งนี้พระองค์ยังทรงเป็นพระบุตรที่ดำรงพระชนม์ชีพเป็นพระองค์สุดท้ายของพระบิดาและพระมารดา เมื่อทรงเจริญพระชันษา ด้วยพระสิริโฉมงดงามและความหล่อของพระองค์กระจายไปทั่วทวีปยุโรป ทำให้บรรดาเจ้าขุนมูลนายของรัฐและประเทศใหญ่ๆ ต้องการให้เสกสมรสกับพระธิดาหรือพระราชธิดาของแต่ละพระองค์ หวังเชื่อความสัมพันธ์ของ 2 ประเทศ ฮันส์ คริสเตียน แอนเดอร์เซน เคยกล่าวถึงความงามของพระองค์ว่า
ใน สงครามฝรั่งเศส-ปรัสเซีย พระองค์ทรงเป็นกองกำลังสำคัญที่ร่วมออกรบ และทรงเป็นผู้นำทัพ และเมื่อทรงชนะแล้ว รัฐบาลได้ถวายพระเกียรติยศ เงินทองมากมาย จนทำให้ ไวมาร์ รัฐของพระองค์มีความเจริญรุ่งเรืองมากมาย
พระองค์ทรงกลายเป็น แกรนด์ดยุกแห่งซัคเซิน-ไวมาร์-ไอเซอนัค หลังจากการสิ้นพระชนม์ของพระบิดาเมื่อปี ค.ศ. 1853
พระองค์ทรงเสกสมรสกับ เจ้าหญิงโซฟีแห่งเนเธอร์แลนด์ พระญาติของพระองค์ เมื่อวันที่ 8 ตุลาคม ค.ศ. 1815 พระชายารับพระราชทานพระอิสริยยศเป็น แกรนด์ดัชเชสรัชทายาทแห่งซัคเซิน-ไวมาร์-ไอเซอนัค มีพระโอรส-ธิดาดังนี้
แกรนด์ดยุกคาร์ล อเล็คซันเดอร์ สิ้นพระชนม์ลงเมื่อวันที่ 5 มกราคม ค.ศ. 1901 สิริพระชันษา 82 ปี
เยิร์ค ฮาอัส
เยิร์ค ฮาอัส (เกิดเมื่อวันที่ 27 กุมภาพันธ์ ค.ศ. 1968) เป็นนักวิ่งระยะกลางชาวเยอรมัน เคยเข้าร่วมการแข่งขันวิ่ง 800 เมตรในการแข่งขันโอลิมปิกฤดูร้อน 1992
เจนเน็ตต์ แฮส
เจนเน็ตต์ แฮส (เกิดเมื่อวันที่ 3 มกราคม ค.ศ. 1976) เป็นนักฟุตบอลหญิงชาวแคนาดา ตำแหน่งกองกลาง ซึ่งอยู่ในทีมชาติหญิงแคนาดา และได้ร่วมการแข่งขันฟุตบอลโลกหญิง 1999
ทิโต ฮาเบอร์
ทิโต ฮาเบอร์ (เกิดเมื่อวันที่ 6 ตุลาคม ค.ศ. 1982) เป็นนักกีฬาพุ่งแหลน เคยเข้าร่วมการแข่งขันพุ่งแหลนในการแข่งขันโอลิมปิกฤดูร้อน 2012 ที่ลอนดอน กีฬาพุ่งแหลน ได้อันดับที่ 8
ซามุ ฮาเบอร์
ซามุ ฮาเบอร์ (เกิดเมื่อวันที่ 2 เมษายน ค.ศ. 1976 ที่เฮลซิงกิ ประเทศฟินแลนด์) เป็นนักร้อง, นักแต่งเพลง, นักแต่งเพลงประกอบละครโทรทัศน์,ผู้ประกอบการชาวฟินแลนด์ นอกจานี้ซามุ ฮาเบอร์เป็นนักร้องนำวงซันชาย อะเวนู และได้ก่อตั้งวงซันชาย ในปี ค.ศ. 1992 ร่วมกับ จาน โฮเฮนทอล ซึ่ง จาน โฮเฮนทอลได้ลาออกไปในปี ค.ศ. 2002
ราล์ฟ ฮาเบอร์
ราล์ฟ ฮาเบอร์ (เกิดเมื่อวันที่ 18 กรกฎาคม ค.ศ. ที่รัฐทือริงเงิน) เป็นนักขว้างค้อนจากประเทศเยอรมนีตะวันออก โดยผลงานที่โดดเด่นคือ ราล์ฟ ฮาเบอร์สามารถกว้างค้อนได้ถึง 83.40 เมตร ในเดือน พฤษภาคม ค.ศ. 1988 ที่เอเธนส์
อีวานนา ฮาบาซิน
อีวานนา ฮาบาซิน (เกิดเมื่อวันที่ 22 ตุลาคม ค.ศ. 1989) เป็นนักมวยสากลจากประเทศโครเอเชีย เคยเข้าร่วมการแข่งขันมิดเดิลเวทระดับโลกและได้รับชัยชนะ เมื่อวันที่ 16 มีนาคม ค.ศ. 2018 ภายหลังจากการแพ้ให้กับ อีลีนา ซิกมาชวีลี
เค. เอ็น. แพนดิต้า
เค. เอ็น. แพนดิต้า, รู้จักกันในเชื่อ คาซี นาถ ปันดิตา (เกิดเมื่อปี ค.ศ. 1929) เป็นนักประวัติศาสตร์ชาวอินเดีย เกิดที่รัฐชัมมูและกัศมีร์ แพนดิต้าเรียนและทำงานที่มหาวิทยาลัยปัญจาบ และมหาวิทยาลัยเตห์ราน โดยเป็นอาจารย์และผู้จัดการศูนย์การศึกษากลางเอเชียที่ มหาวิทยาลัยแคชเมียร์
ลีโอ ฮาเบอร์
ลีโอ ฮาเบอร์ เป็นนักเขียนชาวอเมริกันจากเมืองนิวยอร์ก เกิดที่เมืองแมนแฮตตัน และเรียนที่มหาวิทยาลัยโคลอมเบีย และเป็นอาจารย์สอนวิชาภาษาฮีบรูที่วิทยาลััยสหภาพฮีบรู ในกรุงนิวยอร์ก ลีโอ ฮาเบอร์มีงานเขียนมากมาย เช่น "The Red Heifer" (2001),  และ "Midstream"
ฮารี ฮาไบรอัน
ฮารี ฮาไบรอัน (เกิดเมื่อวันที่ 28 เมษายน ค.ศ. 1992) เป็นนักฟุตบอลจากประเทศอินโดนีเซีย ปัจจุบันดำรงตำแหน่งกองกลางของเปอริตา ตรันเกอรังในรีกา 2 ตั้งแต่ปี ค.ศ. 2013
โคลอี ฮาเช
โคลอี ฮาเช (เกิดเมื่อวันที่ 11 ธันวาคม ค.ศ. 1997) เป็นนักกีฬาว่ายน้ำชาวฝรั่งเศส โคลอี ฮาเช เกิดที่เมืองโนเกนต์-ซูร์-มาร์เน เมืองปารีส โคลอี ฮาเช เข้าร่วมการแข่งขันว่ายน้ำท่าฟรีสไตล์ 4 × 200 เมตร ในการแข่งขันกีฬา
อลกา ฮาชาทรีอัน
อลกา ฮาชาทรีอัน (เกิดเมื่อวันที่ 6 กรกฎาคม ค.ศ. 1992) เป็นนักกีฬาว่ายน้ำท่าฟรีสไตล์ชาวเติร์กเมนิสถาน ซึ่งเป็นตัวเทนประเทศเติร์กเมนิสถานในการแข่งขันโอลิมปิกฤดูร้อน 2008 ที่ปักกิ่ง ในกิจกรรมการว่ายน้ำท่าฟรีสไตล์หญิง 100 เมตร ซึ่งทำได้ 1:14.77
อัซมัน อิซมาอิล
ดร.อัซมัน บิน อิซมาอิล  เป็นนักการเมืองชาวมาเลเซียที่ดำรงตำแหน่งสมาชิกสภาผู้แทนราษฎรจากรัฐเกอดะฮ์ สังกัดพรรคยุติธรรมประชาชนและเป็นพรรคแนวร่วมรัฐบาลชื่อ แนวร่วมแห่งความหวัง
ก่อนหน้าจากการลงเล่นการเมือง อัซมันเป็นแพทย์ เมื่อลาออกจากแพทย์มาเล่นการเมือง อัซมันก็ลงเลือกตั้งในเขตเกอดะฮ์ในการเลือกตั้งทั่วไปในประเทศมาเลเซีย ค.ศ. 2013 และในการเลือกตั้งทั่วไปในประเทศมาเลเซีย ค.ศ. 2018 ซึ่งชนะการเลือกตั้งตลอด
เจ้าหญิงวิคโทรีอา ลูอีเซอ แห่งปรัสเซีย
เจ้าหญิงวิคโทรีอา ลูอีเซอ แห่งปรัสเซีย  หรือพระนามเต็มคือ วิคโทรีอา ลูอีเซอ อาเดิลไฮด์ มาทิลเดอ ชาร์ล็อทเทอ แห่งปรัสเซีย  ทรงเป็นพระราชธิดาในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอ วิคโทรีอา แห่งชเลสวิช-ฮ็อลชไตน์ ทรงเสกสมรสกับแอ็นสท์ เอากุสทุส ดยุกแห่งเบราน์ชไวค์ใน ค.ศ. 1913 ทำให้พระนางมียศตามพระสวามีเป็นดัชเชสแห่งเบราน์ชไวค์
เจ้าหญิงวิคโทรีอา ลูอีเซอ ประสูติที่วังหินอ่อน ในเมืองพ็อทซ์ดัม จักรวรรดิเยอรมัน เมื่อวันที่ 13 กันยายน ค.ศ. 1892 เป็นพระราชบุตรองค์ที่ 7 และพระราชธิดาองค์เดียวในจักรพรรดิวิลเฮ็ล์มที่ 2 พระนางเอากุสเทอทรงบันทึกลงอนุทินด้วยความดีพระทัยว่า "หลังมีลูกชายมาหกคน ในที่สุดพระเจ้าก็ประทานลูกสาวให้แก่เรา" เจ้าหญิงองค์น้อยถูกตั้งพระนามตามพระปัยยิกา (ทวด) ฝ่ายพระราชบิดา คือสมเด็จพระราชินีนาถวิกตอเรียแห่งสหราชอาณาจักร และพระปัยยิกาฝ่ายพระราชบิดา คือพระนางลูอีเซอแห่งเมคเลินบวร์ค-ชเตรลิทซ์
นักประวัติศาสตร์ Justin C. Vovk เขียนอธิบายว่า เจ้าหญิงเป็นคนเฉลียวฉลาดเหมือนเจ้าหญิงวิกตอเรีย พระราชกุมารี พระอัยกี (ย่า) มีความสง่างามเฉกเช่นพระราชมารดา แต่มีความมุ่งมั่นแรงกล้าเฉกเช่นพระราชบิดา เจ้าหญิงชอบให้คนมาสนใจพระองค์ และยังทรงเป็นที่โปรดปรานของพระราชบิดาเนื่องจากเป็นพระราชธิดาเพียงพระองค์เดียว
อับดุล ราฮิม บักรี
ดาตุก ฮาจี อับดุล ราฮิม บิน บักรี (; เกิดเมื่อวันที่ 11 เมษายน ค.ศ. 1961) เป็นนักการเมืองชาวมาเลเซีย เป็นสมาชิกสภาผู้แทนราษฎรจากประเทศมาเลเซีย สังกัดอัมโน (UMNO) ก่อนที่ภายหลังจะลาออกจากอัมโน เพื่อมาเป็นผู้แทนราษฎรอิสระ
อับดุล ราฮิม บิน บักรี ได้รับการเลือกตั้งเป็นผู้แทนราษฎรตั้งแต่ปี ค.ศ. 2004 และในปี ค.ศ. 2008 ได้รับการเลือกให้เป็นรองรัฐมนตรีในนามพรรคแนวร่วมแห่งชาติ (BN) จนถึงปี ค.ศ. 2018 ในเดือนเมษายน ค.ศ. 2008 บากรีได้รับการเลือกให้เป็นรัฐมนตรีช่วยว่าการกระทรวงการต่างประเทศ ได้รับเลือกให้เป็นรัฐมนตรีช่วยว่าการกระทรวงคมนาคม ในเดือนเมษายน ค.ศ. 2009 และรัฐมนตรีช่วยว่าการกระทรวงกลาโหม ภายหลังการเลือกตั้งทั่วไปในประเทศมาเลเซีย ค.ศ. 2013
อัดลี ซาฮารี
อัดลี บิน ซาฮารี (Jawi: ادلي بن زاهري; เกิดเมื่อวันที่ 15 กุมภาพันธ์ ค.ศ. 1971) เป็นนักการเมืองชาวมาเลเซีย เป็นมุขมนตรีรัฐมะละกา ตั้งแต่วันที่ 11 พฤษภาคม ค.ศ. 2018 เป็นสมาชิกสังกัดพรรคกรรมกรมาเลเซีย ซึ่งอยู่ในกลุ่มแนวร่วมแห่งความหวัง
มาร์ก เลวิสต์
มาร์ก เลวิสต์ เป็นนักการเมืองชาวฟิลิปปินส์ เป็นสมาชิกพรรคเสรีนิยม (ฟิลิปปินส์) เป็นรองผู้ว่าการจังหวัดบาตังกัสตั้งแต่วันที่ 30 มิถุนายน ค.ศ. 2007 จนถึงวันที่ 30 มิถุนายน ค.ศ. 2013 เคยเป็นสมาชิกสภาผู้แทนราษฎรเขต 4 จังหวัดบาตังกัส และได้รับการเลือกตั้งในสภาครองเกรส ปี ค.ศ. 2004
พิทวัส พฤกษกิจ
พิทวัส พฤกษกิจ (ชื่อเล่น: โต้ง; เกิด 3 ตุลาคม พ.ศ. 2533) หรือโต้ง Twopee วง SouthSide หรือ 2P เป็นนักร้องและแร็ปเปอร์ชาวไทย มีดีกรีตำแหน่ง MC แชมป์ประเทศไทย 2 ปีซ้อนจากงานประกวด Soda singha battle of the year ประเภท MC (Microphone Controller) Rapper และคว้าแชมป์ได้ถึง 2 ปีซ้อน คือในปี 2006 และ 2007 เขาโด่งดังจากเพลงไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South เขาเป็นหนึ่งในโค้ชในรายการ The Rapper ทางช่อง Workpoint ที่สร้างปรากฏการณ์ล้านวิวภายใน 24 ชั่วโมง
ผลงานเพลงของเขาได้เข้าชิง MTV EMA 2018 เป็นครั้งแรกในสาขา Best Southeast Asia Act ที่จัดที่เมืองบิลเบา ประเทศสเปน ในปี 2561 เขาได้ร่วมงานกับศิลปินฮิปฮอปชื่อดังมากมายในระดับสากล ได้ร่วมงานซุปตาร์เกาหลี เจย์ปาร์ค ที่บินมาเล่นคอนเสิร์ตที่เมืองไทยและได้ร่วมถ่ายทำเอ็มวีตัวใหม่กับโต้ง ทูพี และได้เป็นตัวแทนแร็ปเปอร์จากประเทศไทยเข้าร่วมในรายการแร็ปในตำนานของทวีปเอเชียอย่าง Yo! MTV Raps ในปีนี้โต้ง Twopee ยังได้รับ 4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year และยังได้รับรางวัลเหรียญทองแดง ADMAN Awards &amp; Symposium 2018
พิทวัส พฤกษกิจ หรือโต้ง เป็นชาวภูเก็ตโดยกำเนิด เกิดเมื่อวันที่ 3 ตุลาคม พ.ศ. 2533 จบการศึกษาระดับมัธยมตอนต้นจาก โรงเรียนเฉลิมพระเกียรติสมเด็จพระศรีนครินทร์ ภูเก็ต และ มัธยมศึกษาตอนปลายจาก โรงเรียนสตรีภูเก็ต จังหวัดภูเก็ต ระดับอุดมศึกษา กรุงเทพมหานคร ปริญญาตรี คณะนิเทศศาสตร์ ภาคภาษาอังกฤษ มหาวิทยาลัยกรุงเทพ
ก่อนเข้าสู่วงการเพลง.
เขาเริ่มฟังเพลงฮิปฮอปจริงจังช่วงตั้งแต่ช่วง ป.3 ป.4 เคยเป็นนักฟุตบอลโรงเรียน และเป็นนักวิ่ง ต่อมาเรื่มเล่นสเกตบอร์ดตอนป.5 ป.6 ซึ่งเขาฝึกหนักทุกวัน มีออกไปทัวร์แข่งขัน ในวัยเด็กฝันอยากเป็นนักกีฬาเอ็กซ์ตรีม ส่วนความสนใจในวัฒนธรรมฮิปฮอปและอยากเป็นแร็ปเปอร์เริ่มมีตอนเข้ากลุ่มเด็กสเกตฯ สมัยมัธยมฯ ที่ภูเก็ต แต่ไม่เคยบอกพ่อแม่ เขาเริ่มแร็ปตั้งแต่อายุ 13 ปี ประมาณยุค Eminem เคยมีวงร็อกสมัยเรียนเป็นแนวฮาร์ดคอร์และมีแร็ปด้วย เป็นช่วงที่ได้เจอคนที่มีความชอบแบบเดียวกัน คุยภาษาเดียวกัน ก็เลยทำให้ได้ฟังเพลงฮิปฮอปลึกขึ้นกว่าเดิม จนได้มาฟัง Limp Bizkit ซึ่งเป็นการผสมผสานกันระหว่างดนตรีร็อกและฮิปฮอป ทำให้ชอบเพลงฮิปฮอปมาก ศิลปินที่เป็นแรงบันดาใจได้แก่ ดาจิม, Thaitanium, JayZ, 50 Cent, Nick Nelly
แร็ปแรกในชีวิตร้องว่า "ถ้าพระอาทิตย์ขึ้นที่ผมก็ขึ้นมาพร้อมกับพระอาทิตย์ เปล่งเสียงปล่อยประกายเตรียมตัวพร้อมจะ sprint" คอนเซปต์คือคิดถึงความฝันว่าพระอาทิตย์ขึ้น ฉันขึ้นไปพร้อมกับพระอาทิตย์ เมื่อขึ้นเวทีแร็ปครั้งแรก เป็นการเข้าค่ายโรงเรียน ก็แร็ปเพลงตัวเอง สมัย ม.ปลาย นอกจากกิจกรรมสเกตบอร์ด เขายังเป็นดรัมเมเยอร์ นักกีฬาบาสเกตบอล และนักกีฬาฟุตบอล
เริ่มทำเพลงใต้ดิน ในนามวง Southside Phuket.
ที่มาของชื่อ 2P หรือ Twopee คือ การเอาตัวอักษรต้นของชื่อและนามสกุลของเขาเอง พิทวัส พฤกษกิจ มาตั้ง คือ มี ตัว P 2 ตัวเลยนำมาเรียกรวมกันเป็นชื่อ Twoopee (2P) โต้ง Twopee ใช้เวลา 15 ปีฝ่าฟันบนเส้นทางดนตรี เริ่มต้นทำเพลงด้วยตัวเอง โดยจับมือกับ Freddy V เพื่อนสนิทของเขาทำเพลงฮิปฮอปแนวกวนๆ ในนาม Southside Phuket วงดนตรีวงแรกในชีวิตตั้งแต่สมัยชั้นมัธยมปลาย ตอนแรกเขาทำวงคนเดียว หลังจากนั้นก็เริ่มชักชวนพี่ๆ ที่เล่นสเก็ตบอร์ดมาแจมกัน มีเฟรดดี้ที่เคยรู้จักกันอยู่แล้วด้วย ชื่อวง Southside Phuket เป็นการนำเสนอความเป็นเด็กภูเก็ตของสมาชิกวง โดยแรกเริ่มก็ทำแผ่นไปนั่งวางขายเองตามงานเทศกาลดนตรีต่าง ๆ เช่นงาน Fat Festival ที่จัดที่แดนเนรมิต เขาก็จะทำเพลงไปนั่งวางขายที่งานนี้ทุกปี
เขาเคยส่ง Mixed Tape เข้าประกวดในโปรเจ็กต์ Thaitanium Mixed Tape คือโปรเจ็กต์ที่ให้คนทางบ้านทำเพลงโดยใช้บีทจากต่างประเทศแล้วก็แร็ปในรูปแบบของตัวเองมาชิงกันว่างานของใครจะได้เข้ามาอยู่ในแผ่นอัลบั้มนี้ของ Thaitanium เขาก็เริ่มแร็ปจริงๆจังๆตั้งแต่ตอนนั้น ซึ่งช่วงนั้นอายุเพียง 14 ปี เป็นช่วง ม.1 – ม.2 แต่ไม่ผ่านการคัดเลือกเลยสักครั้ง แต่เขาก็ไม่ท้อ ยังทำเพลงต่อ ต่อมาวงของเขาไปประกวดและกวาดรางวัลมาแล้วทั่วทั้งภูเก็ต มีชื่อเสียงจากผลงานเพลงใต้ดินและได้ปล่อยอัลบั้มเพลงใต้ดินออกมาถึง 4 ชุดด้วยกัน โดยมีผลงานเพลงดังอย่าง What’s Up ต่อมาเขาได้ร่วมงานกับ Thaitanium โดยตอนนั้นเขาเพิ่งทำเพลงเสร็จ แล้ววง Thaitanium มาเล่นที่จังหวัดภูเก็ตวันนั้นพอดี เขาจึงไปที่งานและถามคนจัดงานว่าขอเล่นเป็นวงเปิดให้ได้ไหม วง Thaitanium ตอบมาว่ากล้าขอก็กล้าให้ เลยได้เป็นวงเปิดให้วง Thaitanium ตอนหลังก็ได้มีโอกาสเอาเดโมไปยื่นเรื่อยๆ จนผลงานเข้าตา